2016. gada 5.maijā Rīkojums Nr. 277

Rīgā (prot. Nr. 21 2. §)

**Par Rīgas konferencei un citu pasākumu organizēšanai piešķirtā finansējuma izmantošanu**

1. Atbalstīt izdevumu segšanu no Ārlietu ministrijas budžeta programmā 97.00.00 "Nozaru vadība un politikas plānošana" Rīgas konferences un citu pasākumu organizēšanai apstiprinātā finansējuma un piešķirt līdzfinansējumu Latvijas Transatlantiskajai organizācijai 70 000 *euro* apmērā un Latvijas Ārpolitikas institūtam 15 000 *euro* apmērā*.*

2. Šā rīkojuma 1. punkta īstenošanai Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā priekšlikumus par 2016. gada valsts budžeta apropriācijas pārdali starp ekonomiskās klasifikācijas kodiem budžeta programmas 97.00.00 "Nozaru vadība un politikas plānošana" ietvaros.

3. Finanšu ministram pēc šā rīkojuma 2. punktā minētā pieprasījuma saņemšanas normatīvajos aktos noteiktajā kārtībā veikt apropriācijas pārdali.

Ministru prezidents Māris Kučinskis

Ārlietu ministrs Edgars Rinkēvičs